钦定古今图书集成/明伦汇编/氏族典/第051卷 > 《郑樵通志》 > 𦋅闯
## 钦定古今图书集成/明伦汇编/氏族典/第051卷 > 《郑樵通志》 > 𦋅闯

按《梁四公记》，“梁天监中有。”𦋅《闯》。䨲《杰䴰》，《䵎仉》。䁈四公
谒武帝，帝见之甚悦，因命沈隐、侯约作覆，将与百僚
共射之。时太史适获一鼠，约匣而缄之以献。帝筮之，
遇《蹇》之《噬嗑》。帝占成，群臣受命，献卦者八人，有命待
成，俱出帝占，寘诸青蒲，申命闯公。揲蓍对曰：“圣人布
卦，依象辨物，何取异之？请从帝命卦。”时八月庚子日
巳时，闯公举帝卦撰占，置于青蒲而退，读帝占曰：“‘先
《蹇》后《噬嗑》是其时，内《艮》外《坎》是其象。《坎》为盗，其鼠也。
居《蹇》之时，动而见《嗑》，其拘系矣。《噬嗑》六爻，四无咎，一
利艰贞，非盗之事。上九，荷校灭耳，凶’。是因盗获戾，必
死鼠也。”群臣蹈舞呼万岁。帝自矜其中，颇有喜色。次
读八臣占词，皆无中者，末启闯公占曰：“时日旺相，必
生鼠矣。且阴阳晦而入文明，从”静止而之震，动失其
性，必就擒矣。金盛之月，制之必金。子为鼠，辰与艮合
体，坎为盗，又为隐伏，隐伏为盗，是必生鼠也。金数于
四，其鼠必四。离为文明，南方之卦，日中则昃，况阴类
乎。《晋》之繇曰：“死如弃如。”实其事也，日敛必死。既见生
鼠，百僚失色，而尤闯公曰：“占辞有四，今者唯一，何也？”
公曰：“请剖之。”帝性不好杀，自恨不中，至日昃鼠且死
矣。因令剖之，果妊三子。

明